EA วอลุ่มหนา-บวกแรง3% ลุ้นกำไรไตรมาส 3/61 ทำจุดสูงสุดใหม่แนะซื้อเป้าหรู 60 บาท
EA วอลุ่มหนา-บวกแรง3% ลุ้นกำไรไตรมาส 3/61 ทำจุดสูงสุดใหม่แนะซื้อเป้าหรู 60 บาท โดย ณ เวลา 15.51 น. อยู่ที่ระดับ 46.25 บาท บวก 1.50 บาท หรือ 3.35% ด้วยมูลค่าซื้อขาย 563.47 ล้านบาท
29 ต.ค. 2561

ผู้สื่อข่าวรายงานว่า บริษัท พลังงานบริสุทธิ์ จำกัด (มหาชน) หรือ EA  ณ เวลา 15.51 น. อยู่ที่ระดับ 46.25 บาท บวก 1.50 บาท หรือ 3.35% ด้วยมูลค่าซื้อขาย 563.47 ล้านบาท คาดนักลงทุนเก็งกำไรผลการดำเนินงานไตรมาส 3/61 ทำจุดสูงสุดใหม่ที่ 1.2 พันลบ.

บล.ฟินันเซีย ไซรัส ระบุในบทวิเคราะห์วันนี้(29ต.ค.) ว่า EA แนะนำซื้อ ราคาเป้าหมายปี 2019 เท่ากับ 60 บาทคาดกำไรสุทธิไตรมาส3/61 ทำจุดสูงสุดใหม่ที่ 1.2 พันลบ. +22% ทั้งเทียบไตรมาสก่อนหน้า และ เทียบช่วงเดียวกันของปีก่อนจากประสิทธิภาพของโรงไฟฟ้าลมที่ดีมากจนชดเชยโรงโซล่าร์จากฝนที่ตกหนักได้หมด
ส่วนแนวโน้มกำไรสุทธิไตรมาส4/61 จะยิ่งสดใส เพราะโรงไฟฟ้าลมชุดใหม่ 260MW จะทยอย COD เร็วๆนี้ ยังคาดกำไรปกติปีนี้ +28% เป็น 4.8 พันลบ. และปีหน้า +29% เป็น 6.2 พันลบ.NVDR ซื้อเพิ่มครั้งแรกในรอบ 4 สัปดาห์ที่ 3.37 ล้านหุ้น ทำให้ถืออยู่ทั้งสิ้น 160.61 ล้านหุ้น